b'\n_START_ARTICLE_\nSparedirektivet\n_START_PARAGRAPH_\nSparedirektivet er en kortform for EU-direktiv 2003/48, som ble publisert 3. juni 2003._NEWLINE_Direktivet p\xc3\xa5legger spareinstitusjoner \xc3\xa5 sende opplysninger om individers renteinntekter til det landet hvor inntekten skal skattlegges. Direktivet skal derved redusere skatteunndragelser og bidra til likere konkurransevilk\xc3\xa5r mellom spareinstitusjoner. Til forskjell fra det som gjelder i vanlige skatteavtaler, er informasjonsutvekslingen under sparedirektivet automatisk, det vil si uten forutg\xc3\xa5ende individuell anmodning fra landet hvor vedkommende person er skattepliktig.\n_START_SECTION_\nNorge\n_START_PARAGRAPH_\nNorske myndigheter har tatt initiativ overfor EU-kommisjonen om forhandlinger om norsk tilknytning til EUs sparedirektiv.'